Diari Oficial de la Generalitat Valenciana


Sumari del DOGV 9094, del 27-05-2021 (2021/4629)

Informació pública del projecte d'expropiació per taxació conjunta per a l'obtenció de sòl del carrer de servei del Col.legi d'Educació Infantil i Primària José Iturbi.
------------------------------------------------------------------------------------------------------------------------------------------------------------------------

### Dades del document

Número de DOGV
:   9094

Data del DOGV
:   27-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/4629


Data del document
:   29-04-2021

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informació pública del projecte d'expropiació per taxació conjunta per a l'obtenció de sòl del carrer de servei del Col.legi d'Educació Infantil i Primària José Iturbi. [2021/4629]  
L'Alcaldia Presidència, en data 27 d'abril de 2021, ha adoptat una resolució amb la següent part dispositiva:  
  
«Primer. Sotmetre a informació pública el projecte d'expropiació per taxació conjunta per a l'obtenció de sòl del carrer de servei del Col·legi d'Educació Infantil i Primària José Iturbi, redactat en data 26 d'abril de 2021 per l'arquitecte municipal, i que té per objecte l'obtenció, pel procediment de taxació conjunta, de sòl urbà qualificat de dotacional de xarxa viària inclòs en la unitat d'execució C-3, que permeta l'execució de les obres d'urbanització que doten de condició de solar el col·legi públic José Iturbi de Borriana.  
  
L'esmentat projecte inclou la següent relació de béns i drets l'expropiació dels quals es considera necessària, segons el planejament vigent:  
  
  
Parcel·la 1:  
  
Dades cadastrals  
Referència: 5280412FI6329D7598NV Superfície (m²): 2.448,00  
 4394340BL5126H3261FC 4.006,00  
  
  
Dades registrals  
Registre de Nules núm. 1  
Descripció: Urbana: terreny amb una superfície de setanta-cinc àrees, seixanta-sis centiàrees, avinguda de Jaume I, número cinquanta-u, amb una caseta en forma de xalet en terme de Borriana, camí de l'Eccehomo, número 1 i 16. Fites: nord o front, una altra finca que es descriu a continuació de la que ens ocupa en el document que va causar la inscripció 1a; sud o fons, camí de l'Eccehomo; est o esquerra, la finca B1 del document de normalització de finques, i oest o dreta, el col·legi José Iturbi. Referència cadastral: 5121123RE6490Z2946UR i 5677622PF6624J9654YX  
Al marge de la seua inscripció 2a, en data 13 de maig de 2011, consta la següent nota: la finca d'aquest número ha sigut objecte d'identificació positiva en la Base Gràfica Registral Informatitzada, i la referència cadastral anteriorment indicada es declara coincident amb la descripció d'aquesta finca.  
Finca no coordinada amb Cadastre  
  
  
Superfície (m²): 6.566,00  
Finca: 44753  
Inscripció   
  
  
Superfície expropiada  
Finca registral Superfície (m²) Tipus d'afecció  
44738 1.917,17 Parcial  
  
  
  
Parcel·la 2:  
  
Dades cadastrals  
Referència: 6041218VB5350X5438AW Superfície (m²): 673,00  
  
  
Dades registrals  
Registre de Nules núm. 1  
Descripció: Urbana: sòl urbà a Borriana, avinguda de Jaume I, número cinquanta-u, amb una superfície el terreny de set-cents setze metres, huitanta-nou decímetres quadrats. Fita: nord, avinguda de Jaume I; sud, fincaA1; est, finca segregada A2, i oest, col·legi José Iturbi. Referència cadastral: 1929223TX8488W0916BI  
 Al marge de la seua inscripció 2a, en data 13 de maig de 2011, consta la següent nota: la finca d'aquest número ha sigut objecte d'identificació POSITIVA en la Base Gràfica Registral Informatitzada, i la referència cadastral anteriorment indicada es declara coincident amb la descripció d'aquesta finca.  
Finca no coordinada amb Cadastre  
  
  
Superfície (m²): 716,89  
Finca: 44970  
Inscripció   
  
  
Superfície expropiada  
Finca registral Superfície (m²) Tipus d'afecció  
48207 388,81 Total  
  
  
Segon. Publicar la present resolució en el Diari Oficial de la Generalitat Valenciana i en un periòdic dels de major circulació de la província a l'efecte que, durant el període d'un mes, els qui puguen resultar interessats formulen les observacions i reclamacions que estimen convenients, en particular pel que fa a la titularitat o valoració dels seus respectius drets. Els errors no denunciats i justificats en la fase d'informació pública no donaran lloc a la nul·litat o reposició de les actuacions; no obstant això, els interessats conservaran el seu dret a ser indemnitzats de la forma en què corresponga.  
  
Durant el termini indicat, els interessats podran consultar el projecte d'expropiació en l'apartat d'Urbanisme del tauler d'anuncis del web municipal: https://burriana.sedelectronica.es/board i en el Negociat d'Ordenació del Territori, Urbanisme i Patrimoni d'aquest Ajuntament, situat a la tercera planta de la casa consistorial, a la plaça Major, 1, de Borriana, els dies hàbils en horari de 09.00 a 14.00 hores, demanant hora prèviament en www.burriana.es.  
  
Tercer. Notificar individualment la present resolució als qui apareixen com a titulars de béns o drets, donant trasllat literal del respectiu full d'apreuament i de la proposta de fixació dels criteris de valoració del projecte d'expropiació; significant a cada interessat que disposarà d'un mes, comptador des de la notificació, perquè hi puguen formular al·legacions o una valoració contradictòria.  
  
Quart. Contra la present resolució, com a acte de tràmit que no posa fi a la via administrativa, no es pot interposar cap recurs.»  
  
Borriana, 29 d'abril de 2021.- L'alcaldessa: María José Safont Melchor.